tribout Item inden yersten soe es daer gemaect een huwelec vorwde
doen aert van boesscot sijn nae wijf nam welke huweleke vorwarde
clairlic begrijpt wat dat die vorkijnde nae die doot van aerde voirs
behoude en hebben selen Ende wart dat zake dat hij naekijnde
hedde als hij doet wat dat sij oec hebben en behouden soude ende
dat soe consenteerde jan van boesschot en geloofde so waneer dat
maghtilt sijn suster tot hare dagen come wae dat si oec desgelijx
doen soude dwelke sij gedaen heeft en oec soe hevet niet gedaen
aert brugmas als momboer sijns wijfs mechtelde voirs en doen so
vielt dat aert voirs van boeschot soe vele dede dat hij janne sinen
soen halp dat hij te huwelic gecreegh sijns wijfs zuster en dair
waert oec een huwelic vorwarde gemaect en uuter vorster huwelek
ee
vorwarde alleens sprekende Ende om dat jan van boesscot en magh
telt sijn suster aerts voirkijnde dese huwelic vorwarde te bat cosenten soude
en om dat sij deen den anden hulpen soude en gheen nae deedinge
hebben en souden so gaf aert van boesscot hen beyde meer goets ov
dan hij hen na den lantrechte hedde dorve doen ende bij deser reden
wille dat jan van boesschot en sijn suster hen hier in verbonde hebben
en in huwelek vorwarden recht doende billex gheen bedroch steke
en soude Soe dunct jan he tot scoonhove dat jan van boescot en
den ghene diet aengaen mach houde selen tgheen dat sij gecon
senteert en geloeft hebben gelijcme dat cleerlijc in beyde huweleken
vorwarden gescr vijnt Ende alsulke brieve als roelof van velpe hebben
mach datme dair toe soe vele dede met rade den hen van loven dat
dair morge nocht overmorge gheen naedeedinge af en qua wantme
wale weten mach in wat vuegen die brieve gemaect ware en
oec soe wart te beduchte dat hem dair yemanrt in versueme mochte
ocht besmet mocht worde des oft godwilt niet sijn en sal
Item vanden geschilde tusscen jan van boesschot in deen zijde ende
henricke tribont in dander zijde en voirt tusscen jan en sijnder
docht tc Soe dunct janne he tscoenhove redeleec sijnde dat
henric tribonts jan van boesscot gheen ongebruyc en dade aen
sijn tocht op alsoe dat jan van boesscot gheve sal sijnder dochter
jans van vlaslaer wijf xxiiii holl gulden des jaers en die have